title: 2005 m. gruodžio 21 d.  Tarybos sprendimas 2005/927/BUSP, įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

text:
22.12.2005

               LT

               Europos Sąjungos oficialusis leidinys

               L 337/71

      TARYBOS SPRENDIMAS 2005/927/BUSP
   2005 m. gruodžio 21 d.
   įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS SĄJUNGOS TARYBA,
   atsižvelgdama į Bendrąją poziciją 2004/694/BUSP (1), ypač į jos 2 straipsnį kartu su Europos Sąjungos sutarties 23 straipsnio 2 dalies antrąja įtrauka,
   kadangi:

               (1)

               Bendrąja pozicija 2004/694/BUSP Taryba patvirtino priemones, skirtas įšaldyti visas lėšas ir ekonominius išteklius, priklausančius fiziniams asmenims, kuriems pareikštas Tarptautinio baudžiamojo tribunolo buvusiajai Jugoslavijai (TBTBJ) kaltinimas.

               (2)

               Spalio 6 d. Taryba priėmė Bendrąją poziciją 2005/689/BUSP, išplečiančią Bendrąją poziciją 2004/694/BUSP ir iš dalies pakeičiančią priede pateiktą sąrašą.

               (3)

               Perkėlus Ante GOTOVINA į TBTBJ sulaikymo centrus, jo pavardė turėtų būti išbraukta iš sąrašo.

               (4)

               Būtina atitinkamai patikslinti Bendrosios pozicijos 2004/694/BUSP priede pateiktą sąrašą,

         NUSPRENDĖ:
   1 straipsnis
   Bendrosios pozicijos 2004/694/BUSP priede pateiktas asmenų sąrašas pakeičiamas šio sprendimo priede pateiktu tekstu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. gruodžio 21 d.

            Tarybos vardu

            Pirmininkas

         B. BRADSHAW

      (1)  OL L 315, 2004 10 14, p. 52. Bendroji pozicija, paskutinį kartą išplėsta Bendrąja pozicija 2005/689/BUSP (OL L 261, 2005 10 7, p. 29).

      PRIEDAS

            „PRIEDAS
            1 STRAIPSNYJE NURODYTŲ ASMENŲ SĄRAŠAS

                        1)

                        Pavardė, vardas: DJORDJEVIC Vlastimir
                        Gimimo data: 1948 m.
                        Gimimo vieta: Vladicin Han, Serbija ir Juodkalnija
                        Pilietybė: Serbija ir Juodkalnija

                        2)

                        Pavardė, vardas: HADZIC Goran
                        Gimimo data: 1958 m. rugsėjo 7 d.
                        Gimimo vieta: Vinkovci, Kroatijos Respublika
                        Pilietybė: Serbija ir Juodkalnija

                        3)

                        Pavardė, vardas: KARADZIC Radovan
                        Gimimo data: 1945 m. birželio 19 d.
                        Gimimo vieta: Petnjica, Savnik, Juodkalnija, Serbija ir Juodkalnija
                        Pilietybė: Bosnija ir Hercegovina

                        4)

                        Pavardė, vardas: LUKIC Milan
                        Gimimo data: 1967 m. rugsėjo 6 d.
                        Gimimo vieta: Višegradas, Bosnija ir Hercegovina
                        Pilietybė: Bosnija ir Hercegovina
                        Gali būti Serbija ir Juodkalnija

                        5)

                        Pavardė, vardas: MLADIC Ratko
                        Gimimo data: 1942 m. kovo 12 d.
                        Gimimo vieta: Bozanovici, Kalinovik savivaldybė, Bosnija ir Hercegovina
                        Pilietybė: Bosnija ir Hercegovina
                        Gali būti Serbija ir Juodkalnija

                        6)

                        Pavardė, vardas: TOLIMIR Zdravko
                        Gimimo data: 1948 m. lapkričio 27 d.
                        Gimimo vieta:
                        Pilietybė: Bosnija ir Hercegovina

                        7)

                        Pavardė, vardas: ZELENOVIC Dragan
                        Gimimo data: 1961 m. vasario 12 d.
                        Gimimo vieta: Foca, Bosnija ir Hercegovina
                        Pilietybė: Bosnija ir Hercegovina

                        8)

                        Pavardė, vardas: ZUPLJANIN Stojan
                        Gimimo data: 1951 m. rugsėjo 22 d.
                        Gimimo vieta: Kotor Varos, Bosnija ir Hercegovina
                        Pilietybė: Bosnija ir Hercegovina“


title: 2009 m. gruodžio 14 d. Europos centrinio banko sprendimas, iš dalies keičiantis Sprendimą ECB/2001/16 dėl dalyvaujančių valstybių narių nacionalinių centrinių bankų pinigų politikos pajamų paskirstymo nuo 2002 finansinių metų (ECB/2009/27)

text:
22.12.2009

               LT

               Europos Sąjungos oficialusis leidinys

               L 339/55

      EUROPOS CENTRINIO BANKO SPRENDIMAS

   2009 m. gruodžio 14 d.
   iš dalies keičiantis Sprendimą ECB/2001/16 dėl dalyvaujančių valstybių narių nacionalinių centrinių bankų pinigų politikos pajamų paskirstymo nuo 2002 finansinių metų
   (ECB/2009/27)
   (2009/998/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 32 straipsnį,
   kadangi:

               (1)

               2009 m. liepos 2 d. Sprendimas ECB/2009/16 dėl padengtų obligacijų pirkimo programos įgyvendinimo (1) nustato padengtų obligacijų pirkimo programą pinigų politikos tikslais.

               (2)

               2009 m. gegužės 7 d. Gairės ECB/2009/10, iš dalies keičiančios Gaires ECB/2000/7 dėl Eurosistemos pinigų politikos priemonių ir procedūrų (2), leidžia kredito įstaigų, kurioms dėl jų ypatingo institucinio pobūdžio pagal Bendrijos teisę taikomi panašūs į kompetentingų nacionalinių institucijų priežiūrą patikrinimai, prieigą prie Eurosistemos atviros rinkos operacijų ir nuolatinių galimybių.

               (3)

               Patirtis rodo, kad būtina apibrėžti likusių reikalavimų, atsirandančių Eurosistemos kitoms sandorio šalims nevykdant įsipareigojimų Eurosistemos kredito operacijų kontekste, ir susijusio finansinio turto apskaitos tvarką.

               (4)

               Siekiant atspindėti šiuos pinigų politikos pajamų apskaičiavimo ir paskirstymo pokyčius, reikia iš dalies pakeisti 2001 m. gruodžio 6 d. Sprendimą ECB/2001/16 dėl dalyvaujančių valstybių narių nacionalinių centrinių bankų pinigų politikos pajamų paskirstymo nuo 2002 finansinių metų (3),

         NUSPRENDĖ:
   1 straipsnis
   Sprendimas ECB/2001/16 iš dalies keičiamas taip:

               1.

               1 straipsnio g punktas pakeičiamas taip:
               „g)   „kredito įstaiga“: a) kredito įstaiga, kaip apibrėžta 2006 m. birželio 14 d. Europos Parlamento ir Tarybos direktyvos 2006/48/EB dėl kredito įstaigų veiklos pradėjimo ir vykdymo (4) 2 straipsnyje ir 4 straipsnio 1 dalies a punkte, kaip įgyvendinta nacionalinėje teisėje, kurią prižiūri kompetentinga institucija; arba b) kita kredito įstaiga, kaip apibrėžta Sutarties dėl Europos Sąjungos veikimo 123 straipsnio 2 dalyje, kuriai taikomi panašūs į kompetentingos institucijos priežiūrą patikrinimai.

               2.

               3 straipsnio 2 dalis pakeičiama taip:
               „2.   Nuo 2003 metų kiekvieno NCB pinigų politikos pajamų suma nustatoma įvertinant faktines pajamas, kurios gaunamos iš jo apskaitoje parodomo nustatyto turto. Kaip išimtys, laikoma, kad auksas pajamų negeneruoja, o pinigų politikos tikslais laikomi vertybiniai popieriai generuoja pajamas orientacine norma.“

               3.

               Sprendimo ECB/2001/16 I ir II priedai iš dalies keičiami pagal šio sprendimo priedą.

         2 straipsnis
   Baigiamoji nuostata
   Šis sprendimas įsigalioja 2009 m. gruodžio 31 d.

      Priimta Frankfurte prie Maino 2009 m. gruodžio 14 d.

            ECB pirmininkas

         Jean-Claude TRICHET

      (1)  OL L 175, 2009 7 4, p. 18.

      (2)  OL L 123, 2009 5 19, p. 99.

      (3)  OL L 337, 2001 12 20, p. 55.

      (4)  OL L 177, 2006 6 30, p. 1.“

      PRIEDAS

                  1.

                  Sprendimo ECB/2001/16 I priedas pakeičiamas taip:

                     „I PRIEDAS

                        ĮSIPAREIGOJIMŲ BAZĖS STRUKTŪRA

                                 A.

                                 Išskyrus visus kitus punktus, įsipareigojimų bazę sudaro:

                                             1.

                                             Banknotai apyvartoje
                                             Šiame priede grynųjų pinigų keitimo metais kiekvieno naujo Eurosistemos NCB „banknotai apyvartoje“:

                                                         a)

                                                         apima NCB išleistus banknotus nacionaline valiuta; ir

                                                         b)

                                                         turi būti mažinami neatlygintų paskolų, susijusių su iš anksto pristatytais eurų banknotais, kurie dar nebuvo debetuoti, vertės dydžiu (HBS turto skilties 6 straipsnio dalis).

                                                   Po grynųjų pinigų keitimo metų kiekvieno NCB „banknotai apyvartoje“ reiškia tik eurais išreikštus banknotus ir neapima jokių kitų banknotų.
                                             Jei grynųjų pinigų keitimo data yra diena, kurią TARGET2 nedirba, naujo Eurosistemos NCB įsipareigojimas, atsirandantis iš eurų banknotų, kurie buvo iš anksto pristatyti pagal 2006 m. liepos 14 d. Gaires ECB/2006/9 dėl tam tikrų pasiruošimų grynųjų pinigų keitimui į eurą bei dėl eurų banknotų ir monetų išankstinio pristatymo bei išankstinio sub-pristatymo ne euro zonoje ir kurie pateko į apyvartą iki grynųjų pinigų keitimo datos, yra įsipareigojimų bazės dalis (kaip korespondentinių sąskaitų dalis HBS įsipareigojimų 10.4 straipsnyje), kol įsipareigojimas tampa vidinių Eurosistemos įsipareigojimų, atsirandančių iš TARGET2 sandorių, dalimi.

                                             2.

                                             Įsipareigojimai euro zonos kredito įstaigoms eurais, susiję su pinigų politikos operacijomis, įskaitant:

                                                         a)

                                                         einamąsias sąskaitas, įskaitant privalomųjų atsargų reikalavimus pagal Statuto 19 straipsnio 1 dalį (HBS įsipareigojimų 2.1 straipsnis);

                                                         b)

                                                         indėlių sumas pagal Eurosistemos indėlių galimybę (HBS įsipareigojimų 2.2 straipsnis);

                                                         c)

                                                         terminuotuosius indėlius (HBS įsipareigojimų 2.3 straipsnis);

                                                         d)

                                                         įsipareigojimus, kylančius iš koreguojamųjų atvirkštinių operacijų (HBS įsipareigojimų 2.4 straipsnis);

                                                         e)

                                                         indėlius, susijusius su įkaito vertės išlaikymo prievole (HBS įsipareigojimų 2.5 straipsnis).

                                             3.

                                             Indėlių įsipareigojimai Eurosistemos kitoms sandorio šalims, kurios neįvykdė įsipareigojimų, kurie buvo perklasifikuoti iš HBS įsipareigojimų 2.1 straipsnio.

                                             4.

                                             NCB vidiniai Eurosistemos įsipareigojimai, kylantys iš skolinių įsipareigojimų, kuriais garantuojamas ECB skolos sertifikatų išleidimas, išleidimo Europos centriniam bankui pagal Gairių ECB/2000/7 I priedo 3.3 poskyrį (HBS įsipareigojimų 10.2 straipsnis).

                                             5.

                                             Grynieji vidiniai Eurosistemos įsipareigojimai dėl eurų banknotų apyvartoje, įskaitant tuos, kurie atsiranda taikant šio sprendimo 4 straipsnį (HBS įsipareigojimų 10.3 straipsnio dalis).

                                             6.

                                             Grynieji vidiniai Eurosistemos įsipareigojimai, atsirandantys iš TARGET2 sandorių, atlyginamų orientacine norma (HBS įsipareigojimų 10.4 straipsnio dalis).

                                 B.

                                 Kiekvieno NCB įsipareigojimų bazės suma apskaičiuojama laikantis suderintų apskaitos principų ir taisyklių, nustatytų 2006 m. lapkričio 10 d. Gairėse ECB/2006/16 dėl Europos centrinių bankų sistemos apskaitos ir finansinės atskaitomybės teisinio pagrindo (1).

                  2.

                  Sprendimo ECB/2001/16 II priedas pakeičiamas taip:

                     „II PRIEDAS

                        NUSTATYTAS TURTAS

                                 A.

                                 Išskyrus visus kitus punktus, nustatytą turtą sudaro:

                                             1.

                                             Skolinimas euro zonos kredito įstaigoms eurais, susijęs su pinigų politikos operacijomis (HBS turto 5 straipsnis).

                                             2.

                                             Pinigų politikos tikslais laikomi vertybiniai popieriai (HBS turto 7.1 straipsnis).

                                             3.

                                             Vidiniai Eurosistemos reikalavimai, atitinkantys užsienio atsargų, išskyrus auksą, pervedimą į ECB, kaip numatyta Statuto 30 straipsnyje (HBS turto 9.2 straipsnio dalis).

                                             4.

                                             Grynieji vidiniai Eurosistemos reikalavimai dėl eurų banknotų apyvartoje, įskaitant tuos, kurie atsiranda taikant šio sprendimo 4 straipsnį (HBS turto 9.4 straipsnio dalis).

                                             5.

                                             Grynieji vidiniai Eurosistemos reikalavimai, atsirandantys iš TARGET2 sandorių, atlyginamų orientacine norma (HBS turto 9.5 straipsnio dalis).

                                             6.

                                             Tokia aukso suma, įskaitant reikalavimus dėl ECB pervesto aukso, kad kiekvienas NCB galėtų nustatyti savo aukso dalį, atitinkančią jo dalies pasirašyto kapitalo rakte taikymą bendrai visų NCB nustatyto aukso sumai (HBS turto 1 straipsnis ir turto 9.2 straipsnio dalis).
                                             Šiame sprendime ir bent jau iki kol bus apskaičiuotos 2007 finansinių metų pinigų politikos pajamos, auksas vertinamas pagal vienos grynos aukso uncijos kainą eurais 2002 m. gruodžio 31 d.

                                             7.

                                             Reikalavimai, atsirandantys iš eurų banknotų, kurie buvo iš anksto pristatyti pagal Gaires ECB/2006/9 ir kurie tuomet pateko į apyvartą iki grynųjų pinigų keitimo datos (iki grynųjų pinigų keitimo datos – HBS turto 4.1 straipsnio dalis, po to – korespondentinių sąskaitų dalis HBS turto 9.5 straipsnyje), bet tik kol tokie reikalavimai tampa vidinių Eurosistemos reikalavimų, kylančių iš TARGET2 sandorių, dalimi.

                                             8.

                                             Likę reikalavimai, atsirandantys kitoms Eurosistemos sandorio šalims nevykdant įsipareigojimų Eurosistemos kredito operacijų kontekste, ir (arba) finansinis turtas arba reikalavimai (trečiųjų šalių atžvilgiu), perimti nuosavybėn ir (arba) įgyti realizuojant Eurosistemos kredito operacijų kontekste įsipareigojimų nevykdančių kitų Eurosistemos sandorio šalių pateiktą įkaitą, perklasifikuoti iš HBS turto 5 straipsnio (HBS turto 11.6 straipsnio dalis).

                                 B.

                                 Kiekvieno NCB nustatyto turto vertė apskaičiuojama laikantis suderintų apskaitos principų ir taisyklių, nustatytų Gairėse ECB/2006/16.“

         (1)  OL L 348, 2006 12 11, p. 1.“


title: 2017 m. sausio 23 d. Tarybos sprendimas, kuriuo skiriami Europos gyvenimo ir darbo sąlygų gerinimo fondo valdybos Bulgarijai, Italijai, Lietuvai, Liuksemburgui, Maltai, Austrijai ir Slovakijai atstovaujantys nariai ir pakaitiniai nariai

text:
27.1.2017

               LT

               Europos Sąjungos oficialusis leidinys

               C 27/8

         TARYBOS SPRENDIMAS
   2017 m. sausio 23 d.
   kuriuo skiriami Europos gyvenimo ir darbo sąlygų gerinimo fondo valdybos Bulgarijai, Italijai, Lietuvai, Liuksemburgui, Maltai, Austrijai ir Slovakijai atstovaujantys nariai ir pakaitiniai nariai
   (2017/C 27/06)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (1), ypač į jo 6 straipsnį,
   atsižvelgdama į valstybių narių Vyriausybių ir darbuotojų bei darbdavių organizacijų Tarybai pateiktus kandidatų sąrašus,
   kadangi:

               (1)

               savo 2016 m. lapkričio 28 d. sprendimais (2) Taryba paskyrė Europos gyvenimo ir darbo sąlygų gerinimo fondo valdybos narius ir pakaitinius narius laikotarpiui nuo 2016 m. gruodžio 1 d. iki 2019 m. lapkričio 30 d.;

               (2)

               Italijos, Liuksemburgo ir Maltos Vyriausybės pateikė papildomų kandidatūrų kelioms vietoms užimti;

               (3)

               darbuotojų organizacija ETUC ir darbdavių organizacija BUSINESSEUROPE pateikė papildomų kandidatūrų kelioms vietoms užimti,

         PRIĖMĖ ŠĮ SPRENDIMĄ:
   1 straipsnis
   Europos gyvenimo ir darbo sąlygų gerinimo fondo valdybos Bulgarijai, Italijai, Lietuvai, Liuksemburgui, Maltai, Austrijai ir Slovakijai atstovaujančiais nariais ir pakaitiniais nariais laikotarpiui iki 2019 m. lapkričio 30 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Italija

               Carmen FERRAIOLO

               Liuksemburgas

               Nadine WELTER

               Gary TUNSCH

               Malta

               Karen THEUMA

               Mark GRECH

   II.   DARBUOTOJŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Malta

               Josef BUGEJA

               Colin GALEA

   III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Bulgarija

               Theodor DECHEV

               Lietuva

               Danukas ARLAUSKAS

               Rūta DIDIKĖ

               Liuksemburgas

               Patricia HEMMEN

               Magalie LYSIAK

               Malta

               Joe FARRUGIA

               Joan HABER

               Austrija

               Katharina LINDNER

               Slovakija

               Radovan MAXIN

               Martin HOŠTÁK

         2 straipsnis
   Narius ir pakaitinius narius, kurių kandidatūros dar nebuvo pateiktos, Taryba paskiria vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. sausio 23 d.

            Tarybos vardu

            Pirmininkas

         R. GALDES

      (1)  OL L 139, 1975 5 30, p. 1.

      (2)  2016 m. lapkričio 28 d. Tarybos sprendimas, kuriuo skiriami Europos gyvenimo ir darbo sąlygų gerinimo fondo valdybos nariai ir pakaitiniai nariai (OL C 447, 2016 12 1, p. 2).


title: 2006 m. liepos 24 d.  Tarybos sprendimas 2006/560/TVR, iš dalies keičiantis Sprendimą 2003/170/TVR dėl ryšių palaikymo pareigūnų, valstybių narių teisėsaugos institucijų pasiųstų dirbti užsienyje, bendro naudojimo

text:
10.8.2006

               LT

               Europos Sąjungos oficialusis leidinys

               L 219/31

      TARYBOS SPRENDIMAS 2006/560/TVR
   2006 m. liepos 24 d.
   iš dalies keičiantis Sprendimą 2003/170/TVR dėl ryšių palaikymo pareigūnų, valstybių narių teisėsaugos institucijų pasiųstų dirbti užsienyje, bendro naudojimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 30 straipsnio 1 dalies a, b ir c punktus, 30 straipsnio 2 dalies c punktą ir 34 straipsnio 2 dalies c punktą,
   atsižvelgdama į Jungtinės Didžiosios Britanijos ir Šiaurės Airijos Karalystės iniciatyvą (1),
   atsižvelgdama į Europos Parlamento nuomonę (2),
   kadangi:

               (1)

               Įvertinus, kaip yra įgyvendinamas 2003 m. vasario 27 d. Tarybos sprendimas 2003/170/TVR dėl ryšių palaikymo pareigūnų, valstybių narių teisėsaugos institucijų pasiųstų dirbti užsienyje, bendro naudojimo (3), reikėtų iš dalies pakeisti tam tikras to sprendimo nuostatas, kad būtų atsižvelgta į esamą praktiką, susijusią su tuo, kaip valstybės narės, siekdamos perduoti informaciją pagal Europolo konvenciją (4), naudoja pasiųstus dirbti užsienyje Europolo ryšių palaikymo pareigūnus.

               (2)

               Šiuo iš dalies keičiančiu sprendimu sudaroma naudinga galimybė iš dalies pakeisti nuostatą dėl ryšių palaikymo pareigūnų susitikimų, kad ji atitiktų esamą praktiką, pagal kurią tam tikra valstybė narė, dažnai vadinama „vadovaujančia šalimi“, atsako už ES bendradarbiavimo konkrečioje šalyje ar regione koordinavimą, o tai apima iniciatyvą rengti ryšių palaikymo pareigūnų susitikimus,

         NUSPRENDĖ:
   1 straipsnis
   Sprendimas 2003/170/TVR iš dalies keičiamas taip:

               1)

               1 straipsnio 1 dalis papildoma šia pastraipa:
               „Šiame sprendime „Europolo ryšių palaikymo pareigūnas“ – Europolo darbuotojas, pasiųstas į vieną ar daugiau trečiųjų šalių ar tarptautinių organizacijų stiprinti tų šalių institucijų ar organizacijų ir Europolo bendradarbiavimą siekiant remti valstybes nares, visų pirma ryšių palaikymo pareigūnus, valstybių narių teisėsaugos institucijų pasiųstus dirbti užsienyje, kovos su sunkiais tarptautiniais nusikaltimais srityje, visų pirma keičiantis informacija.“;

               2)

               1 straipsnio 2 dalis papildoma šia pastraipa:
               „Šis sprendimas nepažeidžia Europolo ir Europolo ryšių palaikymo pareigūnų uždavinių pagal Europolo konvenciją, jos įgyvendinimui skirtų priemonių bei Europolo ir atitinkamos trečiosios šalies ar tarptautinės organizacijos bendradarbiavimo susitarimų.“;

               3)

               3 straipsnio 2 dalis pakeičiama taip:
               „2.   Generalinis sekretoriatas parengia valstybėms narėms, Komisijai ir Europolui siunčiamą metinį pranešimą apie valstybių narių ryšių palaikymo pareigūnų siuntimus, įskaitant jų pareigas ir valstybių narių bendradarbiavimo susitarimus dėl ryšių palaikymo pareigūnų siuntimo. Šiame pranešime išvardijamos valstybės narės, kurios, sutikus kitoms valstybėms narėms ir koordinuojant Tarybos tarnyboms, atsako už ES bendradarbiavimo konkrečioje šalyje ar regione koordinavimą, kaip nurodyta 4 straipsnio 1 dalyje. Į jį taip pat įtraukiama išsami informacija apie Europolo ryšių palaikymo pareigūnus, pasiųstus į trečiąsias šalis arba tarptautines organizacijas.“;

               4)

               4 straipsnio 1 dalis papildoma šiuo sakiniu:
               „Tokius susitikimus, pasikonsultavus su tuo metu pirmininkaujančia valstybe nare, taip pat galima rengti bet kurios kitos valstybės narės, pirmiausia tų valstybių narių, kurios atsako už ES bendradarbiavimo konkrečioje šalyje ar regione koordinavimą, iniciatyva.“;

               5)

               8 straipsnio 2 dalis papildoma šiuo sakiniu:
               „Valstybės narės taip pat užtikrina, kad pagal 2 straipsnio 2 dalį suteikta informacija būtų keičiamasi su Europolu laikantis Europolo konvencijos.“;

               6)

               8 straipsnis papildomas šiomis dalimis:
               „3.   Valstybės narės, laikydamosi nacionalinės teisės ir Europolo konvencijos, gali pateikti prašymą Europolui naudoti Europolo ryšių palaikymo pareigūnus, komandiruotus į trečiąsias šalis ar tarptautines organizacijas, tam, kad būtų keičiamasi atitinkama informacija laikantis Europolo ir atitinkamos trečiosios valstybės ar organizacijos sudarytų bendradarbiavimo susitarimų. Prašymai adresuojami Europolui per valstybių narių nacionalinius padalinius, laikantis Europolo konvencijos.
               4.   Europolas užtikrina, kad jo ryšių palaikymo pareigūnai, komandiruoti į trečiąsias šalis ir tarptautines organizacijas, jam teiktų informaciją, susijusią su pagal Europolo konvenciją Europolo kompetencijai priklausančių nusikalstamų veiklų keliamomis rimtomis grėsmėmis valstybėms narėms. Tokia informacija perduodama atitinkamos valstybės narės kompetentingoms institucijoms per nacionalinius padalinius, laikantis Europolo konvencijos.“.
         2 straipsnis
   Šis sprendimas taikomas Gibraltarui.
   3 straipsnis
   Šis sprendimas įsigalioja penkioliktą dieną po jo paskelbimo Europos Sąjungos oficialiajame leidinyje.

      Priimta Briuselyje, 2006 m. liepos 24 d.

            Tarybos vardu

            Pirmininkas

         K. RAJAMÄKI

      (1)  OL C 188, 2005 8 2, p. 19.

      (2)  2006 m. kovo 17 d. nuomonė (dar nepaskelbta Oficialiajame leidinyje).

      (3)  OL L 67, 2003 3 12, p. 27.

      (4)  OL C 316, 1995 11 27, p. 2.


title: 2009 m. gegužės 25 d. Tarybos sprendimas dėl Darbuotojų migrantų socialinės apsaugos patariamojo komiteto Maltai atstovaujančių narių ir vieno pakaitinio nario skyrimo

text:
3.6.2009

               LT

               Europos Sąjungos oficialusis leidinys

               C 123/8

      TARYBOS SPRENDIMAS

   2009 m. gegužės 25 d.
   dėl Darbuotojų migrantų socialinės apsaugos patariamojo komiteto Maltai atstovaujančių narių ir vieno pakaitinio nario skyrimo
   2009/C 123/03
   EUROPOS SĄJUNGOS TARYBA,
   atsižvelgdama į 1971 m. birželio 14 d. Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (1), ypač jo 82 straipsnį,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2009 m. kovo 30 d. sprendimu (2) Taryba paskyrė Darbuotojų migrantų socialinės apsaugos patariamojo komiteto narius ir pakaitinius narius, išskyrus tam tikrus narius, įskaitant Maltai atstovaujančius narius ir pakaitinius narius, laikotarpiui nuo 2009 m. kovo 30 d. iki 2010 m. kovo 29 d.

               (2)

               Maltos Vyriausybė pateikė kandidatūras keletui pareigybių užimti,

         PRIĖMĖ ŠĮ SPRENDIMĄ:
   Vienintelis straipsnis
   Darbuotojų migrantų socialinės apsaugos patariamojo komiteto nariais ir vienu pakaitiniu nariu laikotarpiui iki 2011 m. kovo 29 d. skiriami:

      VYRIAUSYBĖS ATSTOVAI

               Šalis

               Nariai

               Pakaitiniai nariai

               Malta

               Malcolm SCICLUNA
               Mark MUSU’

               Frank MICALLEF

      DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Malta

               Tonio FARRUGIA
               Victor PISANI

      Priimta Briuselyje, 2009 m. gegužės 25 d.

            Tarybos vardu

            Pirmininkas

         J. ŠEBESTA

      (1)  OL L 149, 1971 7 5, p. 2.

      (2)  OL C 83, 2009 4 7, p. 19.


title: 2013 m. rugpjūčio 19 d. Komisijos sprendimas kuriuo pagal Reglamentą (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, Italijos organizacija „Consorzio Servizi Legno-Sughero“ (Mokesčių mokėtojo kodas 97331520151, PVM mokėtojo kodas 04882880962) pripažįstama stebėsenos organizacija

text:
8.4.2014

               LT

               Europos Sąjungos oficialusis leidinys

               C 103/5

         KOMISIJOS SPRENDIMAS
   2013 m. rugpjūčio 19 d.
   kuriuo pagal Reglamentą (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, Italijos organizacija „Consorzio Servizi Legno-Sughero“ (Mokesčių mokėtojo kodas 97331520151, PVM mokėtojo kodas 04882880962) pripažįstama stebėsenos organizacija
   (2014/C 103/04)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. spalio 20 d. Reglamentą (ES) Nr. 995/2010 (1), kuriuo nustatomos veiklos vykdytojų, pateikiančių rinkai medieną ir medienos produktus, pareigos, ypač į jo 8 straipsnio 3 dalį,
   kadangi:

               (1)

               2012 d. gruodžio 5 d.Europos Komisija gavo Italijos organizacijos „Consorzio Servizi Legno-Sughero“ (Mokesčių mokėtojo kodas 97331520151, PVM mokėtojo kodas 04882880962) paraišką dėl pripažinimo, kurioje ji pareiškė, kad ketina veikti kaip stebėsenos organizacija Italijoje;

               (2)

               Europos Komisija patvirtino, kad paraišką gavo 2012 m. gruodžio 5 d.;

               (3)

               2013 m. sausio 25 d., remdamasi 2012 m. vasario 23 d. Komisijos deleguotojo reglamento (ES) Nr. 363/2012 (2) dėl procedūrinių stebėsenos organizacijų pripažinimo ir jų pripažinimo atšaukimo taisyklių, nustatytų Europos Parlamento ir 2010 m. spalio 20 d. Tarybos reglamente (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, 2 straipsnio 5 dalimi, Europos Komisija išsiuntė paraišką aptarti atitinkamai valstybei narei; negauta jokių pastabų;

               (4)

               2013 m. kovo 14 d. Briuselyje įvyko Komisijos iniciatyvinės grupės, įsteigtos stebėsenos organizacijų paraiškoms vertinti, posėdis, per kurį pareiškėjas pats pristatė savo paraišką;

               (5)

               2013 m. balandžio 5 d. e. laišku pagal Reglamento (ES) Nr. 363/2012 3 straipsnį pareiškėjo paprašyta pateikti papildomos informacijos;

               (6)

               2013 m. gegužės 3 d. pareiškėjas pateikė prašytos papildomos informacijos ir atitinkamai pakeitė paraišką;

               (7)

               2013 m. birželio 20 d., remdamasi visais pareiškėjo pateiktais dokumentais, iniciatyvinė grupė padarė išvadą, kad paraiška atitinka Reglamento (ES) Nr. 995/2010 8 straipsnio 2 dalyje nustatytus reikalavimus ir kad Komisija pareiškėją galėtų pripažinti stebėsenos organizacija;

               (8)

               remdamasi visais pateiktais patvirtinamaisiais dokumentais, Europos Komisija įvertino, ar pareiškėjas atitinka Reglamento (ES) Nr. 995/2010 8 straipsnio 2 dalyje nustatytus reikalavimus, ir mano, kad Italijos organizacija „Consorzio Servizi Legno-Sughero“ (Mokesčių mokėtojo kodas 97331520151, PVM mokėtojo kodas 04882880962) atitinka Reglamento (ES) Nr. 995/2010 8 straipsnio 2 dalies reikalavimus,

         NUSPRENDĖ:
   1 straipsnis
   Pagal Reglamento (ES) Nr. 995/2010 8 straipsnio 3 dalį Italijos organizacija „Consorzio Servizi Legno-Sughero“ (Mokesčių mokėtojo kodas 97331520151, PVM mokėtojo kodas 04882880962) pripažįstama stebėsenos organizacija.
   2 straipsnis
   Aplinkos generalinio direktorato generaliniam direktoriui pavedama užtikrinti, kad apie šį sprendimą būtų pranešta pareiškėjui ir visų valstybių narių kompetentingoms institucijoms ir kad šis sprendimas būtų nedelsiant paskelbtas Komisijos interneto svetainėje.

      Priimta Briuselyje 2013 m. rugpjūčio 19 d.

            Komisijos vardu

         Janez POTOČNIK

            Komisijos narys

      (1)  OL L 295, 2010 11 12, p. 23.

      (2)  OL L 115, 2012 4 27, p. 12.


title: 2011/715/: 2011 m. spalio 27 d. Tarybos sprendimas dėl automatinio keitimosi DNR duomenimis Latvijoje pradžios

text:
1.11.2011

               LT

               Europos Sąjungos oficialusis leidinys

               L 285/24

         TARYBOS SPRENDIMAS
   2011 m. spalio 27 d.
   dėl automatinio keitimosi DNR duomenimis Latvijoje pradžios
   (2011/715/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 2 straipsnio 3 dalį ir 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, organų ir įstaigų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaudamasi Sprendimo 2008/615/TVR 36 straipsnio 2 dalimi, Latvija pranešė Tarybos Generaliniam sekretoriatui apie nacionalines DNR analizės duomenų rinkmenas, kurioms taikomi to sprendimo 2–6 straipsniai, ir apie to sprendimo 3 straipsnio 1 dalyje nurodytas automatinės paieškos sąlygas;

               (5)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (6)

               Latvija atsakė į klausimyno apie duomenų apsaugą ir klausimyno apie keitimąsi DNR duomenimis klausimus;

               (7)

               Latvija sėkmingai atliko bandomąjį sistemos patikrinimą su Vokietija;

               (8)

               buvo surengtas vertinimo vizitas Latvijoje, o Vokietijos vertinimo grupė parengė šio vertinimo vizito ataskaitą bei pateikė ją atitinkamai Tarybos darbo grupei;

               (9)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi DNR duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės DNR duomenų paieškos ir lyginimo srityje Latvija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 3 ir 4 straipsnius.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 27 d.

            Tarybos vardu

            Pirmininkas

         J. MILLER

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2013/118/ES: 2013 m. kovo 5 d. Tarybos sprendimas, kuriuo skiriamas Regionų komiteto Suomijai atstovaujantis pakaitinis narys

text:
7.3.2013

               LT

               Europos Sąjungos oficialusis leidinys

               L 64/7

         TARYBOS SPRENDIMAS
   2013 m. kovo 5 d.
   kuriuo skiriamas Regionų komiteto Suomijai atstovaujantis pakaitinis narys
   (2013/118/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Suomijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Katja SORRI kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto pakaitine nare skiriama:

               —

               Katri KULMUNI, Tornion kaupunginvaltuuston jäsen.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. kovo 5 d.

            Tarybos vardu

            Pirmininkas

         M. NOONAN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2013 m. liepos 15 d. Tarybos sprendimas, kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 5 projekto

text:
18.7.2013

               LT

               Europos Sąjungos oficialusis leidinys

               C 204/14

         TARYBOS SPRENDIMAS
   2013 m. liepos 15 d.
   kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 5 projekto
   2013/C 204/08
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2012 m. gruodžio 12 d. buvo galutinai priimtas 2013 finansinių metų Sąjungos biudžetas (2),

               —

               2013 m. gegužės 2 d. Komisija pateikė pasiūlymą dėl 2013 finansinių metų bendrojo biudžeto taisomojo biudžeto Nr. 5 projekto,

         NUSPRENDĖ:
   Vienintelis straipsnis
   2013 m. liepos 15 d. Tarybos pozicija dėl 2013 finansinių metų Europos Sąjungos taisomojo biudžeto Nr. 5 projekto buvo priimta.
   Visą pozicijos tekstą galima rasti Tarybos interneto svetainėje arba iš jos atsisiųsti šiuo adresu: http://www.consilium.europa.eu/

      Priimta Briuselyje 2013 m. liepos 15 d.

            Tarybos vardu

            Pirmininkas

         V. JUKNA

      (1)  OL L 298, 2012 10 26, p. 1.

      (2)  OL L 66, 2013 3 8, p. 1, su klaidų ištaisymu OL L 134, 2013 5 18, p. 21.


title: 2016 m. rugsėjo 19 d. Tarybos sprendimas (ES, Euratomas) 2016/1706, priimtas bendru sutarimu su Komisijos Pirmininku, kuriuo skiriamas Europos Komisijos narys

text:
23.9.2016

               LT

               Europos Sąjungos oficialusis leidinys

               L 257/12

         TARYBOS SPRENDIMAS (ES, Euratomas) 2016/1706,
   priimtas bendru sutarimu su Komisijos Pirmininku
   2016 m. rugsėjo 19 d.
   kuriuo skiriamas Europos Komisijos narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 246 straipsnio antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Europos Parlamento nuomonę (1),
   kadangi:

               (1)

               2014 m. spalio 23 d. Europos Vadovų Taryba priėmė Sprendimą 2014/749/ES (2), kuriuo skiriama Europos Komisija laikotarpiui iki 2019 m. spalio 31 d.;

               (2)

               2016 m. birželio 25 d. laišku Komisijos Pirmininkas Jean-Claude JUNCKER informavo Tarybą, kad nuo 2016 m. liepos 15 d. 24.00 val. Jonathan HILL atsistatydino iš Komisijos nario pareigų;

               (3)

               pagal Sutarties dėl Europos Sąjungos veikimo 246 straipsnio antrą pastraipą, į dėl atsistatydinimo atsiradusią laisvą vietą likusiam to nario kadencijos laikui turi būti paskirtas naujas tos pačios pilietybės narys;

               (4)

               todėl turėtų būti paskirtas naujas Komisijos narys,

         PRIĖMĖ ŠĮ SPRENDIMĄ:
   1 straipsnis
   Taryba, bendru sutarimu su Komisijos Pirmininku Jean-Claude JUNCKER, Komisijos nariu likusiam kadencijos laikui, t. y. iki 2019 m. spalio 31 d., skiria Julian KING.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. rugsėjo 19 d.

            Tarybos vardu

            Pirmininkas

         M. LAJČÁK

      (1)  2016 m. rugsėjo 15 d. nuomonė (dar nepaskelbta Oficialiajame leidinyje).

      (2)  OL L 311, 2014 10 31, p. 36.


title: 2005/139/EB: 2005 m. vasario 17 d. Tarybos sprendimas, pratęsiantis Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, numatytų priemonių taikymo laikotarpį

text:
19.2.2005

               LT

               Europos Sąjungos oficialusis leidinys

               L 48/28

      TARYBOS SPRENDIMAS

   2005 m. vasario 17 d.
   pratęsiantis Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, numatytų priemonių taikymo laikotarpį
   (2005/139/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 300 straipsnio 2 dalies antrąją pastraipą,
   atsižvelgdama į vidaus susitarimą dėl priemonių, kurių būtina imtis, ir tvarkos, kurios būtina laikytis, įgyvendinant 2000 m. birželio 23 d. Kotonu pasirašytą AKR ir EB partnerystės susitarimą (1) (toliau – AKR ir EB susitarimas), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               Sprendimu 2002/148/EB (2) konsultacijos su Zimbabve pagal AKR ir EB susitarimo 96 straipsnio 2 dalies c punktą buvo užbaigtos ir prie minėto sprendimo pridėtame laiške nustatytos atitinkamos priemonės buvo patvirtintos.

               (2)

               Minėtų priemonių taikymo laikotarpis Sprendimu 2003/112/EB (3) buvo pratęstas iki 2004 m. vasario 20 d. ir Sprendimu 2004/157/EB (4) iki 2005 m. vasario 20 d.

               (3)

               AKR ir EB susitarimo 9 straipsnyje nurodytas pagrindines dalis toliau pažeidinėja Zimbabvės Vyriausybė, ir dabartinės sąlygos Zimbabvėje neužtikrina pagarbos žmogaus teisėms, demokratinių ir teisinės valstybės principų.

               (4)

               Todėl Sprendimo 2002/148/EB 2 straipsnyje nurodytas priemonių taikymo laikotarpis turėtų būti pratęstas,

         NUSPRENDĖ:
   1 straipsnis
   Sprendimo 2002/148/EB 2 straipsnyje nurodytų priemonių taikymas pratęsiamas iki 2006 m. vasario 20 d. Šios priemonės bus peržiūrėtos remiantis išsamiu situacijos įvertinimu, atsižvelgiant į 2005 m. kovo mėn. Zimbabvėje numatytus parlamento rinkimus.
   Prie šio sprendimo pridedamas laiškas adresuojamas Zimbabvės Prezidentui.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2005 m. vasario 17 d.

            Tarybos vardu

            Pirmininkas

         J.-C. JUNCKER

      (1)  OL L 317, 2000 12 15, p. 376.

      (2)  OL L 50, 2002 2 21, p. 64.

      (3)  OL L 46, 2003 2 20, p. 25.

      (4)  OL L 50, 2004 2 20, p. 60.

      PRIEDAS
      Briuselis, …
      LAIŠKAS ZIMBABVĖS PREZIDENTUI
      Europos Sąjunga skiria didžiausią dėmesį AKR ir EB partnerystės susitarimo 9 straipsnio nuostatoms. Pagrindinės AKR ir EB partnerystės susitarimo dalys – pagarba žmogaus teisėms, demokratinėms institucijoms ir teisės viršenybė – yra mūsų santykių pagrindas.
      2002 m. vasario 19 d. laišku Europos Sąjunga Jus informavo apie savo sprendimą užbaigti konsultacijas, kurios vyko remiantis AKR ir EB partnerystės susitarimo 96 straipsniu, ir imtis tam tikrų „atitinkamų priemonių“, kaip apibrėžta to Susitarimo 96 straipsnio 2 dalies c punkte.
      2003 m. vasario 19 d. ir 2004 m. vasario 19 d. laiškais Europos Sąjunga Jus informavo apie savo sprendimus nepanaikinti atitinkamų priemonių taikymo ir pratęsti taikymo laikotarpį atitinkamai iki 2004 m. vasario 20 d. ir 2005 m. vasario 20 d.
      Šiandien papildomo dvylikos mėnesių laikotarpio pabaigoje Europos Sąjunga mano, kad Zimbabvėje vis dar nėra laikomasi demokratinių principų ir Zimbabvės Vyriausybė nepasiekė didelės pažangos 2002 m. vasario 18 d. Tarybos sprendime minimose penkiose srityse (politinio smurto nutraukimas, laisvi ir teisingi rinkimai, visuomenės informacijos priemonių laisvė, teismų ir teisėjų nepriklausomybė, neteisėtos ūkių okupacijos nutraukimas).
      Atsižvelgdama į tai, kas išdėstyta pirmiau, Europos Sąjunga nemano, kad atitinkamos priemonės gali būti panaikintos ir nusprendė pratęsti taikymo laikotarpį iki 2006 m. vasario 20 d. Šios priemonės bus peržiūrėtos remiantis išsamiu situacijos įvertinimu, atsižvelgiant į 2005 m. kovo mėn. Zimbabvėje numatytus parlamento rinkimus.
      Europos Sąjunga norėtų pabrėžti, kad ji teikia didžiausią svarbą laisvų ir teisingų parlamento rinkimų surengimui ir šiuo klausimu tikisi, kad Jūs ir Jūsų vyriausybė padarys viską, kad užtikrintumėte politinę ir rinkiminę aplinką, tinkamą surengti laisvus ir teisingus rinkimus. Tokiu būdu būtų lengviau tęsti dialogą pagal AKR ir EB partnerystės susitarimą, kuris galėtų padėti panaikinti apribojimus, trukdančius pasirašyti devintojo Europos plėtros fondo (EPF) Nacionalinę preliminariąją programą, skirtą Zimbabvei, ir artimiausioje ateityje būtų įmanoma visiškai atkurti mūsų bendradarbiavimą.
      Reiškiu Jums, Gerbiamasis Prezidente, savo didžią pagarbą.

               Komisijos vardu

               Tarybos vardu


title: 2014 m. liepos 8 d. Tarybos sprendimas 2014/438/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai

text:
9.7.2014

               LT

               Europos Sąjungos oficialusis leidinys

               L 200/11

         TARYBOS SPRENDIMAS 2014/438/BUSP
   2014 m. liepos 8 d.
   kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. rugpjūčio 25 d. Taryba priėmė Sprendimą 2011/518/BUSP (1), kuriuo Philippe LEFORT paskirtas Europos Sąjungos specialiuoju įgaliotiniu (toliau – ES specialusis įgaliotinis) Pietų Kaukaze ir krizės Gruzijoje klausimais;

               (2)

               2013 m. liepos 2 d. Taryba priėmė Sprendimą 2013/353/BUSP (2), kuriuo ES specialiojo įgaliotinio įgaliojimai pratęsiami iki 2014 m. birželio 30 d.;

               (3)

               2014 m. sausio 20 d. Taryba priėmė Sprendimą 2014/22/BUSP (3), kuriuo ES specialiajam įgaliotiniui laikotarpiui nuo 2014 m. sausio 1 d. iki 2014 m. birželio 30 d. skiriama 1 040 000 EUR orientacinė finansavimo suma;

               (4)

               2014 m. sausio 31 d. atsistatydinus Philippe LEFORT, naujuoju ES specialiuoju įgaliotiniu Pietų Kaukaze ir krizės Gruzijoje klausimais laikotarpiui iki 2015 m. vasario 28 d. turėtų būti paskirtas Herbert SALBER;

               (5)

               ES specialusis įgaliotinis įgaliojimus vykdys tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/353/BUSP iš dalies keičiamas taip:

               1.

               1 straipsnis papildomas šia dalimi:
               „Herbert SALBER skiriamas ES specialiuoju įgaliotiniu Pietų Kaukaze ir krizės Gruzijoje klausimais laikotarpiui iki 2015 m. vasario 28 d. Taryba gali nuspręsti, kad ES specialiojo įgaliotinio įgaliojimų terminas būtų nutrauktas anksčiau, remdamasi Politinio ir saugumo komiteto (PSK) atliktu vertinimu ir vyriausiojo įgaliotinio pasiūlymu.“

               2.

               5 straipsnio 1 dalis pakeičiama taip:
               „1.   Su ES specialiojo įgaliotinio įgaliojimų vykdymu laikotarpiu nuo 2013 m. liepos 1 d. iki 2013 m. gruodžio 31 d. susijusioms išlaidoms padengti skiriama orientacinė finansavimo suma yra 1 050 000 EUR.
               Su ES specialiojo įgaliotinio įgaliojimų vykdymu laikotarpiu nuo 2014 m. sausio 1 d. iki 2014 m. birželio 30 d. susijusioms išlaidoms padengti skiriama orientacinė finansavimo suma yra 1 050 000 EUR.
               Su ES specialiojo įgaliotinio įgaliojimų vykdymu laikotarpiu nuo 2014 m. liepos 1 d. iki 2015 m. vasario 28 d. susijusioms išlaidoms padengti skiriama orientacinė finansavimo suma yra 1 380 000 EUR.“

               3.

               14 straipsnio 1 dalis pakeičiama taip:
               „1.   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Iki 2014 m. lapkričio mėn. pabaigos ES specialusis įgaliotinis pateikia Tarybai, vyriausiajam įgaliotiniui ir Komisijai išsamią įgaliojimų vykdymo ataskaitą.“

         2 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2014 m. liepos 1 d.

      Priimta Briuselyje 2014 m. liepos 8 d.

            Tarybos vardu

            Pirmininkas

         P. C. PADOAN

      (1)  2011 m. rugpjūčio 25 d. Tarybos sprendimas 2011/518/BUSP, kuriuo skiriamas Europos Sąjungos specialusis įgaliotinis Pietų Kaukaze ir krizės Gruzijoje klausimais (OL L 221, 2011 8 27, p. 5).

      (2)  2013 m. liepos 2 d. Tarybos sprendimas 2013/353/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai (OL L 185, 2013 7 4, p. 9).

      (3)  2014 m. sausio 20 d. Tarybos sprendimas 2014/22/BUSP, kuriuo iš dalies keičiamas Sprendimas 2013/353/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimai (OL L 16, 2014 1 21, p. 30).


title: 2017 m. vasario 6 d. Komisijos sprendimas (ES) 2017/206, kuriuo baigiama antidempingo priemonių, taikomų tam tikram importuojamam Kinijos Liaudies Respublikos kilmės polietileno tereftalatui, galiojimo termino peržiūra

text:
7.2.2017

               LT

               Europos Sąjungos oficialusis leidinys

               L 32/53

         KOMISIJOS SPRENDIMAS (ES) 2017/206
   2017 m. vasario 6 d.
   kuriuo baigiama antidempingo priemonių, taikomų tam tikram importuojamam Kinijos Liaudies Respublikos kilmės polietileno tereftalatui, galiojimo termino peržiūra
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   kadangi:
   A.   PROCEDŪRA

               (1)

               2015 m. birželio 29 d. Europos Komisija gavo prašymą atlikti antidempingo priemonių, taikomų tam tikram importuojamam Kinijos Liaudies Respublikos kilmės (toliau – KLR) polietileno tereftalatui (toliau – PET), peržiūrą pagal pagrindinio reglamento 11 straipsnio 2 dalį.

               (2)

               Prašymą gamintojų, kurie pagamina daugiau nei 25 % viso PET Sąjungoje, vardu pateikė Europos polietileno tereftalato gamintojų komitetas (C.P.M.E) (toliau – pareiškėjas).

               (3)

               Šiuo metu galiojančios priemonės – galutinis antidempingo muitas, nustatytas Tarybos įgyvendinimo reglamentu (ES) Nr. 1030/2010 (2). Prašymas grindžiamas tuo, kad pasibaigus šių priemonių galiojimui dempingas ir Sąjungos pramonei daroma žala veikiausiai pasikartotų.

               (4)

               2015 m. lapkričio 13 d. pranešimu Europos Sąjungos oficialiajame leidinyje
                   (3) Komisija paskelbė apie antidempingo priemonių, taikomų importuojamam KLR kilmės PET, galiojimo termino peržiūros inicijavimą.

               (5)

               Komisija apie peržiūros tyrimo inicijavimą oficialiai pranešė KLR eksportuotojams ir (arba) gamintojams, importuotojams, naudotojams ir žinomoms susijusioms asociacijoms, KLR valdžios institucijoms ir visiems žinomiems Sąjungos gamintojams. Suinteresuotosioms šalims buvo suteikta galimybė per pranešime apie inicijavimą nustatytą terminą raštu pareikšti savo nuomonę ir pateikti prašymą išklausyti.

               (6)

               Visos suinteresuotosios šalys, kurios to prašė ir nurodė svarbias priežastis, dėl kurių reikėtų jas išklausyti, buvo išklausytos.

         B.   PRAŠYMO ATLIKTI PRIEMONIŲ GALIOJIMO TERMINO PERŽIŪRĄ ATSIĖMIMAS IR TYRIMO BAIGIMAS

               (7)

               2016 m. lapkričio 17 d. raštu Komisijai pareiškėjas oficialiai atsiėmė prašymą atlikti priemonių galiojimo termino peržiūrą.

               (8)

               Pagal pagrindinio reglamento 9 straipsnio 1 dalį tyrimas gali būti baigiamas, jei prašymas atsiimamas ir jeigu toks baigimas neprieštarauja Sąjungos interesams.

               (9)

               Atliekant tyrimą nenustatyta aplinkybių, įrodančių, kad baigus šį tyrimą būtų prieštaraujama Sąjungos interesams. Todėl Komisija mano, kad šį tyrimą reikėtų baigti. Apie tai buvo pranešta suinteresuotosioms šalims ir joms suteikta galimybė teikti pastabas. Tačiau pastabų, dėl kurių būtų daroma išvada, kad tyrimo baigimas prieštarautų Sąjungos interesams, Komisija negavo.

               (10)

               Todėl Komisija daro išvadą, kad antidempingo priemonių, taikomų importuojamam KLR kilmės PET, galiojimo termino peržiūra turėtų būti baigta.

               (11)

               Šiame sprendime numatytas procedūros baigimas atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Antidempingo priemonių, taikomų tam tikram importuojamam Kinijos Liaudies Respublikos kilmės polietileno tereftalatui, kurio KN kodas šiuo metu yra 3907610000, galiojimo termino peržiūra baigiama.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. vasario 6 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  2010 m. lapkričio 17 d. Tarybos įgyvendinimo reglamentas (ES) Nr. 1030/2010, kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, nustatomas galutinis antidempingo muitas tam tikram importuojamam Kinijos Liaudies Respublikos kilmės polietileno tereftalatui (OL L 300, 2010 11 17, p. 1.)

      (3)  OL C 376, 2015 11 13, p. 13.